google/wiki40b huggingface dataset:
Reims

Byen og dens arkitektur

De viktigste plassene i Reims er Place Royale med en statue av Ludvig XV. og Place du Parvis med en statue av Jeanne d’Arc. 
Marsporten (la Porte de Mars) er en 33 m lang og 13 m høy triumfbue (arc de triomphe) med tre buer.

Katedralen Notre-Dame i Reims

Katedralen Notre-Dame de Reims regnes som en av de betydeligste gotiske kirker i Frankrike. Fra det 12. til det 19. århundre var katedralen stedet hvor de franske konger ble kronet. Det er fra 1991 sammen med Palaie du Tau og Basilika Saint-Rémi på UNESCOs verdensarvliste.
Katedralen ble bygget i det 13. århundre med unntak av vestfronten. Den ble ferdigstilt i det 14. århundre. Da var kirkeskipet dessuten forlenget. Katedralen ble skadet både under 1. og 2. verdenskrig.

I 1974 fikk katedralen glassmalerier av Marc Chagall.

Palais du Tau

Erkebiskoppalasset ble bygget mellom 1498 og 1509. Her bodde de franske konger under kroningsfeiringene. De kongelige bankettene ble holdt i salle du Tau. Denne salen har en enorm kamin, medaljonger av erkebiskopene i Reims, og portretter av fjorten konger som er kronet i byen. Fra 1972 har palasset vært et nasjonalt museum.

Saint-Rémi

Nest etter katedralen er dette det viktigste kirkebygg i Reims. Det er navngitt etter Sankt Remigius fra det 5. århundre. Basilikaen som nesten er like stor som katedralen, tilhørte et kloster. Basilikaen ble bygget over lang tid. Krypten stammer fra det 11. århundre, koret fra det 12., Apside fra det 13. og det sydlige tverrskip fra det 15. Som andre franske klostre ble også dette plyndret og stengt under den franske revolusjon. Helgengraven er en rekonstruksjon av nyere dato.

Vin

Reims er, sammen med Épernay og Ay, et senter for champagneproduksjonen. Mange av de viktigste produsentene (les grandes marques) har hovedkvarter i Reims. De fleste er tilgjengelige for prøvesmaking og omvisning. Champagne modnes i huler og tunneler under Reims.

Historie

Kelterne grunnla ca. 80 f.Kr. Durocortorum i området hvor Reims ligger. Etter den romerske erobring ble byen under Augustus hovedstad for provinsen Gallia Belgica, senere er også navnet Civitas Remorum nevnt. 
Området ble kristnet i senromersk tid, da ble byen et bispesete. I det 8. århundre fant et møte sted mellom Pipin den yngre og pave Stefan III i Reims, og senere møttes Karl den store med Leo III.
Under napoleonskrigene i 1814 ble Reims inntatt flere ganger. I årene 1870–1871, under den fransk-prøyssiske krig, var Reims et tysk hovedkvarter.
I 1909 var Louis Bleriot deltager på det første internasjonale flystevne.
Byen ble sterkt skadet under første verdenskrig. Katedralen ble skadet og måtte restaureres. Basilikaen måtte rebygges fra ruinene i de neste 40. årene. Under andre verdenskrig var det igjen ødeleggelser.
General Eisenhower og de allierte mottok den betingelsesløse kapitulasjonen av den tyske hær. Kapitulasjonen ble undertegnet i Reims.
BMW E31

Historie

Ideèn om en overklassekupé kom allerede i 1981, og det ble gitt grønt lys for E31-prosjektet i 1984.
Changing Partners

«Changing Partners» er en amerikansk sang med melodi av Larry Coleman og tekst av Joe Darion. Den ble publisert i 1953.
Den best kjente innspillingen ble gjort av Patti Page i 1953. Sangen ble også spilt inn på plate av Dinah Shore, Kaye Starr og Bing Crosby.
Versjonen med Patti Page (Joe Reisman orch) ble spilt inn 21. september 1953. Den ble utgitt av Mercury Records med katalognummer 70260. Den andre siden var «Where Did My Snowman Go?».
Versjonen med Dinah Shore with Hugo Winterhalter's orchestra & chrous ble spilt inn 15. oktober 1953. Den ble utgitt av RCA Victor Records med katalognummer 20-5515 (i USA) og av EMI på His Master's Voice-etiketten med katalognummer B 10634. I Norge ble den utgitt på His Master's Voice A.L. 3392. Den andre siden på alle utgivelsene var «Think».
Versjonen med Kaye Starr ble spilt inn 22. oktober 1953. Den ble utgitt av Capitol Records med katalognummer 2657. Den andre siden var «I'll Always Be in Love with You».
Versjonen med Bing Crosby with Jud Conlon's Rhythmaires (Perry Botkin orch) ble spilt inn 14. november 1953. Den ble utgitt av Decca Records med katalognummer 28969. Den andre siden var «Y'All Come».
Elvis Costello har spilt inn en versjon til å avslutte albumet Secret, Profane & Sugarcane med.
Yorrick har skrevet en svensk tekst med tittelen «Byta partner». Nordmannen Jens Book-Jenssen, Cupol-orkestern Arr.: Monn-Iversen spilte inn sangen i Oslo 27. januar 1954. Den ble utgitt på 78-platen Cupol 4819.

Norsk versjon

Juul Hansen har skrevet en norsk tekst. På norsk bærer den tittelen «Bytte partner».
Kato Zodia

Zodia er en by øst for Morphou i Nikosia-distriktet på Kypros. Byen ligger i den nordlige delen av Kypros som har vært okkupert av Tyrkia siden 15. august 1974. Zodia hadde omkring 8000 innbyggere på det tidspunkt invasjonen inntraff. Den såkalte grønne linje, som de facto deler øya Kypros i to, går gjennom Zodia.
Hovland kirke

Hovland kirke var en kirke ved gårdene Hovland vestre og østre (gnr. 60 og 62) i Lunner kommune, Oppland fylke. Allerede på 1500-tallet var den ute av bruk: I Povel Huitfeldts stiftsbok fortelles det at kirkegodset er lagt under Lunner kirke og inventaret overført til Hamar domkirke. Jens Nilssøn (1594) bekrefter at «der giøris ingen tieniste.» Så sent som i 1822 melder Jens Kraft at det finnes rester etter kirken.
Hammondantus

Utbredelse

Arten er beskrevet fra Namibia.
Fileplanet

Fileplanet er en av mange nettsider for nedlasting av spillrelatert materiell. Siden eies av IGN Entertainment og drives av Gamespy.
Sørgenonne

Utbredelse

Den er endemisk til Ny-Guinea.
Hotel d'Angleterre

Hotel d'Angleterre er et over 250 år gammelt femstjerners hotell på Kongens Nytorv 24 i København.
I Christian Vs regjeringstid bygget storkansler Frederik Ahlefeldt et stort palé på tomten hvor hotellet ligger i dag. 
Etter den siste store bybrannen i 1795 overtok traktør Gottfried Rau bygningen og innredet hotell under det navnet det fremdeles benytter.  I en periode hadde «Den engelske Klub» tilholdssted i lokalene.  
I 1877 kjøpte byggeselskapet eiet av Tietgen det gamle paléet for 285 000 riksdaler. Huset ble bygget om og utvidet etter tegninger av arkitektene Vilhelm Dahlerup og Georg E.W. Møller i 1873–75.
Fasaden har senere blitt endret.
8 Crows and Counting

8 Crows and Counting er et musikkalbum med Dunderbeist, utgitt i 2009.
Qingyun (Dezhou)

Qingyun (kinesisk: 庆云县; pinyin: Qìngyún Xiàn) er et fylke i provinsen Shandong i Folkerepublikken Kina. Det ligger under byprefekturet Dezhou.
Befolkningen i 1999 var på 289  986.

Samferdsel

Kinas riksvei 205 passerer gjennom området. Den begynner i Shanhaiguan og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Daryagan

Daryaganj (bokstavelig oversatt ("handelsplasen ved elven") er en forstad til Delhi innenfor bymuren til den befestede gamle byen Shahjahanabad (Old Delhi). "Darya" (oversatt "elv") viser til elven Yamuna som lå like utenfor bymuren. Daryaganj er en av de tre områder i det sentrale Delhi-distriktet, og begynner ved Delhi Gate, hvor Netaji Subash Road går mot Det røde fortet.
Erling Tobiassen

Salmedikter

Erling Tobiassen er mest kjent forteksten til salmen «Jeg er i Herrens hender» skrevet i 1932. Melodi av Sigurd Lunde
Potetrøyksopp

Potetrøyksopper (Scleroderma) er en soppeslekt med 6 forskjellige arter. 
Potetrøyksoppene er mest vanlige i skog og på åpne marker, ved kysten, i veikanter og på beitemarker. De er lave sopper med brun- og gulaktige farger. En type potetrøyksopp er vanlig potetrøyksopp.
Pervouralsk

Pervouralsk (russisk: Первоура́льск) er en by i Sverdlovsk oblast i Russland. Byen ligger ved elva Tsjusovaja (ei sideelv til Kama), rundt 40 km vest for Jekaterinburg. Innbyggertall: 132 277 (folketelling 2002).

Historie

Pervouralsks historie begynner i 1730, da Vasilij Demidov startet byggingen av et jernverk på stedet. Rundt fabrikken ble det i 1732 grunnlagt en bosetning, kalt Vasiljevsko-Sjajtanskij (russisk: Васильевско-Шайтанский). I 1933 fikk bosetningen bystatus, og fikk samtidig nytt navn, Pervouralsk, som betyr «den første i Ural»..

Næringsliv

Pervouralsk har nest etter Jekaterinburg den raskest voksende økonomien i Sverdlovsk oblast, med en årlig vekst i industriproduksjonen på 25-30%, og en årlig omsetningsvekst i detaljhandelen på 20%. Som følge av dette er arbeidsløsheten i byen svært lav, rundt 1 %, og antallet ledige stillinger har vært høyere enn antallet arbeidsledige. Byens største arbeidsgiver er rørprodusenten Pervouralskij Novotrubnyj Works.
Mambusao

Mambusao (Bayan ng Mambusao) er en kommune i Filippinene. Kommunen ligger på øya Panay, og tilhører provinsen Capiz. Folkemengden var på 39 644 innbyggere i 2015.
Waiau oljekraftverk

Waiau oljekraftverk er et varmekraftverk i Pearl City (ved Pearl Harbor) i Stillehavs-delstaten Hawaii i USA. Det har en installert produksjonskapasitet på 362 MW, fordelt på 6 blokker / turbiner. Dette er delstatens nest største kraftverk målt etter installert produksjonseffekt. Alle kraftverk på Hawaii er oljefyrte.
Anlegget ble påbegynt omkring 1947 og stod ferdig i 1968. Fæørste drift startet opp i 1938, og anlegget ble stengt ved angrepet på Pearl Harbor. Brenselkilden er fyringsolje.
Stavøy

Stavøy eller Stavøya er ei øy i Flora kommune. Den ligger like sør for Florø lufthavn, på sørsiden av Solheimsfjorden. Øyene Askrova og Svanøy ligger vest for Brufjorden på vestsiden av Stavøy.  Stavøy ble i 1990 knyttet til fastlandet med Stongasundet bru, som er 173 meter lang, over til Bru i Sogn og Fjordane og Fv547.  Innbyggertall ca.200.
Båndprydvikler

Utseende

En middelsstor (vingespenn 17-20 millimeter), kontrastrikt farget vikler. Forvingen er mørkbrun til svart med to ganske brede, snøhvite tverrbånd som kan ha lysbrune midtstriper. Dessuten har vingen et varierende innsalg av lys blågrå skjell som kan danne flekker eller tverrstreker. Bakvingen er lyst gråbrun. Arten kan lett kjennes fra de andre prydviklerne på de kontrastrike vingetegningene, som hos typiske eksemplarer er nesten svart-hvite.

Levevis

Larven lever mellom sammenspundne blader av blåbær (Vaccinium myrtillus).

Utbredelse

Arten er utbredt i Europa, unntatt de vestligste og sørøstlige delene, og finnes også i det nordlige Asia. Den er vanlig over hele Norge.
Djinn

Djinn eller jinn, i flertall djinner eller jinner (av det arabiske verbet جن, janna, «å skjule», «dulgt»), er et åndevesen eller en demon som forekommer i førislamsk arabisk mytologi, i Koranen og arabisk folketro. Djinnene betegner noe som er skjult, usynlig, fjernt eller utskilt, og de kan være gode, vennlige og hjelpsomme, eller onde og farlige. Djinner er skapt av Allah, og består av «en røykfri ildflamme», simoon (Koranen 55:15, 15). De vises i åndeverdenen, og spiller en viktig rolle i den muslimske verden.
Djinner er hyppig nevnt i Koranen, og det er en sura kalt Sūrat al-Jinn. Mens den kristne tradisjonen antyder at Lucifer var en engel som gjorde opprør mot Guds ordre, sier islam at den sterkeste djinnen ved navn Iblīs ble gitt særlige rettigheter til å leve blant englene før han gjorde opprør.
Etter opprøret ble han gitt en frist til å lede menneskene på villspor før dommens dag. Imidlertid har Iblis ingen makt til å villede sanne troende. Selv om en del lærde har bestemt at det er frafall å mistro en av Guds skapelser, har troen på djinner dalt, sammenlignet med troen på engler i andre abrahamittiske tradisjoner.
Kilereimvariator

Kilereimvariator en mekanisk transmisjon med variabel utveksling. Variatoren har to akslinger med hver sin kilereimskive. For å endre utvekslingsforhold blir avstanden mellom de to skivene endret på den ene akslingen, slik at diameteren endrer seg. Skivene på den andre akslingen er Fjærbelastet, slik at avstanden mellom skivene tilpasser seg automatisk strekket i reima når skivediameteren på den andre akslingen blir endret. På den måten kan omsetningsforholdet endres trinnløst under belastning.

Bruksområde

Typiske bruksområder er i transmisjonen på skurtreskere hagetraktorer, snøskutere, små terrengbiler, boremaskiner, osv. De har også vært benyttet som kraftoverføring i personbiler. DAF er spesielt kjent for å bruke kilreimsvariator, men mange andre personbiler, som Ford, Honda, Nissan og Audi har benyttet kilerimvariator i noen modeller.
Sina.com

Sina.com er den største (2010) kinesiskspråklige infotainment-webportal i verden. Webstedet ble etablert i 1999. Det har hovedkontor i Shanghai i Folkerepublikken Kina, mens eierselskapet holder til i Beijing. 
I august 2009 åpnet Sina.com en mikroblogg, Sina Weibo, som dominerer det sterkt voksende kinesiske mikrobloggsamfunnet (weibo).
For jernbane

For jernbane (tidligere Landsutvalget for jernbane) er en interesseorganisasjon som arbeider for at en større andel av transportarbeidet i Norge og mellom Norge og utlandet skal utføres på skinner. 
Landsutvalget blei oppretta i 1973 og reorganisert i 1989.
Organisasjonen er åpen for medlemskap både for privatpersoner, lag/organisasjoner, bedrifter og kommuner. Til tider har det vært et stort antall kommunemedlemmer.  
Fire ganger i året utgis tidsskriftet For jernbane.  Kjell Erik Onsrud er leder av organisasjonen.
Cleonaria

Utseende

Små, ensfarget lyst brunlige trebukker. Kroppen er kledt med lys bestøvning. Kroppsformen er avlang.

Utbredelse

Gruppen er utbredt i Sørøst-Asia.
Kontinentaldrift

Kontinentaldrift er generelt bevegelse av kontinentalplater i forhold til hverandre, hvor litosfærens kontinentmasser flyter oppå den tyngre astenosfæren og endrer posisjon. Kontinentaldrift er samtidig en teori om disse bevegelsene som ble utviklet særlig av geologene Frank Bursley Taylor og Alfred Wegener. Teorien tar utgangspunkt i at flere kontinenter helt tydelig har kystlinjer som passer i hverandre som et stort puslespill. Tydeligst er dette mellom Afrika og Sør-Amerika.
Ved å sammenholde grensen for kontinentalsokkelen for kontinentene og fossiler af forskjellige dyre- og plantegrupper som frøbregnen Glossopteris og urreptilet Mesosaurus, kom Wegner til at alle kontinentene hadde vært ett enormt stort landområde, det vil si et «superkontinent» for 250 millioner år siden. Dette superkontinentet dekket mesteparten av den kontinentale jordskorpen, og Wegner gav det navnet Pangaea - (gr.) All-Jorden.
Ved den mer komplette forståelsen av platetektonikken fra 1960-tallet er teorien om kontinentaldrift ikke bare allmenn akseptert, men integrert inn i større platetektoniske forståelser på linje med teorien om havbunnsspredning. Dette skjedde ikke minst gjennom kartleggingen av havbunnens relieffer ved hjelp av seismologi.
Riber Invest

Riber Invest er et norsk familieeid investeringsselskap med kjernevirksomhet innen eiendomsinvestering. De er også hovedaksjonær i Nordtrafikk Cargo.
Selskapet er 100% eid av familien Riber fra Sortland.

Historikk

Riber Invest ble grunnlagt av Ole Lund Riber i 2006 og fikk mesteparten av kapitalen tilført gjennom salg av aksjer i deler av Nordtrafikk-konsernet til Veolia Transport Norge.
Per 2010 hadde selskapet en egenkapital på 21 305 000 kroner.
Feministisk økonomi

Feministisk økonomi er et forskningsfelt der økonomien studeres med utgangspunkt i feministisk teori. Fra begynnelsen av 1990-tallet har det vært et etablert tverrfaglig forskningsområde som kan studeres med utgangspunkt i samfunnsøkonomi eller andre samfunnsvitenskaper, slik som sosiologi og statsvitenskap, og som ofte kombinerer flere faglige perspektiver. Feltet er mer tverrfaglig orientert enn de fleste disipliner innen samfunnsøkonomi. Feministisk økonomi overlapper med fagområdet grønn økonomi (eller økologisk økonomi), som har vokst frem omtrent samtidig. Marilyn Warings bok If Women Counted fra 1988 var sentral i utviklingen av feministisk økonomi.
Feministisk økonomi berører forholdet mellom feminisme og økonomi på flere nivåer. Det kan handle om å studere mindre utforskede «kvinnelige» områder med konvensjonelle (nyklassiske/ortodokse) samfunnsøkonomiske metoder. Feministisk økonomisk forskning kan også stille spørsmål ved hvordan konvensjonell økonomi verdsetter kvinners arbeid. Forskning innen feministisk økonomi kan i tillegg til å være konvensjonell (nyklassisk) også være tverrfaglig eller heterodoks.
Feministiske økonomer har, i likhet med grønne og sosialistiske økonomer, stilt spørsmål ved grunnleggende forutsetninger som nyklassisk/ortodoks økonomi hviler på, f.eks. homo economicus, dvs. teorien om det nyttemaksimerende og egoistiske menneske. Feministiske økonomer som Amartya Sen og Sakiko Fukuda-Parr har bidratt til utviklingen av Human Development Index, som til forskjell fra bruttonasjonalprodukt (BNP) også tar hensyn til sosiale faktorer som har betydning for menneskers livskvalitetet.
Feministiske økonomer mener videre at likestilling når det gjelder eiendomsforhold og bedre rettigheter for kvinner har stor betydning for utvikling i fattige områder av verden. De legger vekt på uformell økonomi, der kvinner i hele verden legger ned mye arbeidsinnsats.
Fokus på kvinners økonomiske rolle og økonomiske kjønnsforskjeller går tilbake til 1960-tallet og feministisk kritikk mot konvensjonell økonomisk teori ble formulert på 1970- og 1980-tallet. I begynnelsen fokuserte man på mikroøkonomi og løftet etterhvert blikket til makroøkonomi og internasjonal handel. I dag kan feministisk økonomi ta opp alle områder av økonomifaget.
Med grunnleggelsen av International Association for Feminist Economics (IAFFE) i 1990 og tidsskriftet Feminist Economics (utgitt av Routledge) i 1994 har feministisk økonomi gradvis blitt et anerkjent fagfelt. Feminist Economics ble rangert av ISI Social Science Citation som nr. 20 av 175 samfunnsøkonomiske tidsskrifter i 2005, og som nr. 2 innen kvinneforskning. Det finnes forskningsmiljøer og studietilbud i feministisk økonomi ved bl.a. The New School i New York, London School of Economics, Carleton University i Ottawa, Rutgers University og University of Sydney.
Sandnes skistadion

Sandnes skistadion er Sandnes Idrettslag sin skistadion på Sandnes utenfor Kirkenes.
Norgeshistorie.no

Norgeshistorie.no er et nettsted opprettet av Institutt for arkeologi, konservering og historie (IAKH) ved Universitetet i Oslo. Nettstedet forteller Norges historie fra steinalderen til i dag. Artiklene er delt inn i 19 tidsepoker, som igjen er inndelt tematisk.
Artiklene er skrevet av norske historikere og arkeologer, de fleste ansatte ved UiO, men også fagfolk utenfra har skrevet flere artikler. Flere bidrag kommer også fra arkeologer ansatt ved Kulturhistorisk museum. Norgeshistorie.no er ikke et leksikon, men et samleverk om norsk historie på nett.
Norgeshistorie.no er finansiert av UiO og Fritt Ord. Nettstedet ble i 2016 tildelt Universitetet i Oslos forskningsformidlingspris.
Verdenscupen i freestyle

Verdenscupen i freestyle er en internasjonal serie av konkurranser i freestyle. Verdenscupen er arrangert av FIS, og ble for første gang arrangert i 1980.
Junior-VM i skiskyting 2017

Norges tropp

30. januar tok Norges Skiskytterforbund ut 9 jenter og 9 gutter, hvorav 10 junior og 8 ungdom.
Suksesskolen

Suksesskolen er en TV-serie i seks episoder som gikk på TV 2 Humor i 2015. Serien var en slags spinnoff av Kollektivet. Samme gjeng sto bak serien, den ble produsert av Seefood TV, men denne gangen kuttet man programlederdelen og laget en ren fiksjonsserie, nærmere bestemt en musikalkomedieserie for ungdom. 
Serien fikk god mottakelse i media og har blitt sendt i reprise flere ganger. Den er også tilgjengelig på TV2 Sumo. Skuespillere i serien var Sebastian Trulsrud Brynestad, Kevin Vågenes, Cecilie Steinmann Neess, Jakob Schøyen Andersen og Fridtjof Josefsen.

Handling

Suksesskolen handler om Jon som begynner på Suksesskolen for å lære og oppnå suksess, hvordan få masse likes på sosiale medier og å bli superpopulær generelt. Men så får Jon et godt øye til Elly i kantina og blir etterhvert en del av "folket" som kantinegjengen representerer. Dette blir et nederlag for Suksesskolen som tjener masse penger på suksessrike elever.
Novoair

Historie

Novoair ble etablert i oktober 2007. I løpet av første driftsår gjennemførte selskapet  4 500 flyvninger og fraktet 150 000 passasjerer.
Lions' Commentary on UNIX 6th Edition, with Source Code

Lions' Commentary on UNIX 6th Edition, with Source Code, populært kalt Lions book, er en bok av John Lions (1937–1998) som ble utgitt i mai 1976. Boken inneholdt den komplette kildekoden til UNIX versjon 6, sammen med en kommentar. På tross av sin høye alder, er den fortsatt betraktet som en utmerket kommentar til en enkel kode av høy kvalitet.
I mange år var boken den eneste dokumentasjon på UNIX-kjernen utenfor Bell Labs. UNIX versjon 7 utelukket spesifikt en fri bruk av kildekoden i klasserom, og boken ble utbredt gjennom illegale reproduksjoner med kopimaskiner. Boken var ofte betraktet som den mest kopierte bok innenfor informatikk.
Sarpen

Sarpen (eller Dagbladet Sarpen) var en dagsavis som ble utgitt mellom 1854 og 1991 i Sarpsborg.
Avisen ble stanset av nazistene under andre verdenskrig og klarte aldri å ta igjen konkurrenten Sarpsborg Arbeiderblad da fredsdagene kom. Opplaget lå lenge rundt 2–3000 eksemplarer. I 1974 kjøpte Fredriksstad Blad opp utgiverrettighetene, men avisen fortsatte å tape penger. I 1980-årene ble det igangsatt en massiv kampanje for å øke opplaget, og abonnementene ble sterkt subsidiert. Resultatet ble en dobling av opplaget, men til en høy pris. Avisen kom med sin siste utgave julaften 1991.
Eight Below

Handling

Jerry Shepard (Paul Walker) lever livet som polarguide for forskergruppen NSF ute i kaldeste Antarktis sammen med sin beste venn Charlie Cooper (Jason Biggs) og hans største lidenskap; sine åtte sledehunder. En dag kommer den berømte romforskeren Dr. Davis McClaren (Bruce Greenwood) til hans base for å finne en stein han er sikker på kom fra planeten Merkur. De finner steinen, men grunnet en kommende storm må de fort tilbake igjen, og det ender med at doktoren brekker beinet, faller gjennom isen og holder på å drukne. De kommer seg tilbake til basen igjen, men Jerry blir helt knust da det viser seg at de ikke kan ta med seg hundene hjem igjen, og at de må la de være igjen i Antarktis. Han prøver deretter å overbevise diverse sjøfolk og flygere om at de må tilbake og hente hundene igjen, men han får avslag, og han skylder på både doktoren, en annen venn, Katie (Moon Bloodgood), og ikke minst seg selv for at hundene måtte bli igjen. Kan hundene overleve lenge nok til at Jerry kan komme tilbake og hente dem?
Nykøbing Falster

Nykøbing Falster er den største byen på Falster i Danmark. Ofte kalles den også bare for Nykøbing F; F'en er med for å skille den fra Nykøbing Mors og Nykøbing Sjælland. Byen var administrasjonssenter i det tidligere Storstrøms amt. Etter kommunalreformen i 2007 er den administrasjonssenter i Guldborgsund kommune.
Byen har 16 354 (2013) innbyggere. Den er spesiell ved at den er delt opp på to øyer, henholdsvis Lolland og Falster. Det er likevel på Falster at det er et «by-miljø». 
Utenfor byen ligger friluftsmuseet Middelaldercentret som er områdets største turistattraksjon.